OpenLLM-France/wikimedia huggingface dataset:
# 1885 en el cinema

Aquest article és una llista d'esdeveniments sobre el cinema que es van produir durant el 1885.

## Esdeveniments

* Els inventors estatunidencs George Eastman i Hannibal Goodwin inventen cadascun una pel·lícula fotogràfica de rodet en base de cel·luloide sensibilitzada per substituir les plaques de vidre que llavors s'utilitzaven.

## Naixements

* 1 de gener – Béla Balogh, Director de cinema hongarès (mort el 1945)
* 6 de gener – Florence Turner, Actor estatunidenc (mort el 1946)
* 11 de gener – Jack Hoxie, Actor estatunidenc (mort el 1965)
* 28 de gener – Julia Cæsar, Actriu sueca (morta el 1971)
* 21 de febrer – Sacha Guitry, Actor, director, guionista i dramaturg francès (mort el 1957)
* 1 de març – Lionel Atwill, Actor britànic (mort el 1946)
* 1 d'abril – Wallace Beery, Actor estatunidenc (mort el 1949)
* 3 d'abril – Allan Dwan, Director i guionista nascut al Canadà (mort el 1981)
* 2 de maig – Hedda Hopper, Actriu i columnista estatunidenca (morta el 1966)
* 7 de maig – George 'Gabby' Hayes, Actor estatunidenc (mort el 1969)
* 8 de maig – Charles Dullin, Actor, director i director de teatre francès (mort el 1949)
* 21 de maig – Oscar A.C. Lund. Actor, guionista i director suec (mort el 1963)
* 26 de juny – Antonie Nedošinská, Actriu txeca (morta el 1950)
* 21 de juliol – Jacques Feyder, Actor, guionista i director belga (mort el 1948)
* 29 de juliol – Theda Bara, Actriu estatunidenca (morta el 1955)
* 31 de juliol – Luigi Serventi, Actor italià (mort el 1976)
* 22 de setembre – Erich von Stroheim, Actor i cineasta austríac (mort el 1957)
* 10 d'octubre – Jean Peyrière, Actor francès (mort el 1965)
* 18 d'octubre – Amleto Novelli, Actor italià (mort el 1924)
* 27 de novembre – Daniel Mendaille, Actor francès (mort el 1963)
* 11 de desembre – Carlo Wieth, Actor danès (mort el 1943)

## Vegeu també

* Història del cinema

## Referències

* ↑ Gernsheim, H.; Gernsheim, A.. A concise history of photography (en anglès). Londres: Thames and Hudson, 1965, p. 36. OCLC 425560 [Consulta: 3 febrer 2010].
# 1081
## Esdeveniments

* Matrimoni d'Alfons VI de Castella
* Primera menció d'Albània en un document
* Proclamació d'Aleix I Comnè com a emperador romà d'Orient

## Necrològiques

* 24 de juny, Lleó: Urraca I de Lleó, reina de Lleó i de Castella (m. 1126).

## Referències

* ↑ Varona, Mery. «Urraca, reina de León» (en castellà). Nombres de mujer, 10-10-2019. [Consulta: 10 gener 2021].
# Eugene Krabs

El capità Eugene Harold "Armor Abs" Cranc (="Armadura d'Abs")(nascut el 30 de novembre 1942) és un personatge fictici en la sèrie de dibuixos animats nord-americana Bob Esponja. Rep la veu de Clancy Brown. El Senyor Cranc es veu en la majoria dels episodis de la sèrie, així com a les pel·lícules, videojocs i altres mitjans de comunicació basats en la sèrie. A més, ha estat presentat en un sens fi de joguines, jocs, peluixos i altres articles promocionals populars.

## El paper en Bob Esponja

El Senyor Cranc, Sandy i Calamard són els "tritagonistes" de Bob Esponja. El Senyor Cranc és l'amo i fundador del restaurant Crustaci Cruixent. El seu rival (i ex millor amic) Sheldon plàncton té un restaurant competidor anomenat la Galleda Amiga situat a l'altra banda del carrer del Crustaci Cruixent.

## Personalitat

El Senyor Cranc és extremadament ric, però és molt gasiu (encara conserva el primer dòlar que va guanyar) i molt llaminer. De fet, considera els diners com éssers vius, i en episodis recents que, renya altres persones quan perden diners i cada vegada que creu que té l'oportunitat de fer-se ric algunes parts del seu cos (i de vegades fins i tot tot el seu cos sencer) es converteixen en la forma de signes de dòlar, o barres d'or i plata. Els plans per obtenir i retenir els seus diners són sovint ridículs o bojos. El Senyor Cranc ha venut la seva ànima múltiples vegades, un cop a Bob Esponja, i una vegada que va perdre el cap a l'estil de capità Ahab a la recerca d'un simple dòlar (el que feia el nombre d'un milió guanyats.).
El Senyor Cranc viu en una àncora rovellada amb la seua filla Perla de 16 anys. Perla està constantment avergonyida pel seu pare i les seves pallassades d'avar, la qual els porta a mostrar una certa distància entre si. En l'episodi "Grandpappy el Pirata", revela al seu avi Barba-roja que no és un pirata i creu que li va provocar la decepció al besavi, però Barba-roja es mostra realment molt orgullós pels preus abusivament alts del seu net per al menjar en el Crustaci Cruixent (en el mateix episodi, es revela que El Senyor Cranc va ser una vegada un pirata també, però sentia que no era rendible per d'haver de pagar i cuidar de la seva colla. Va decidir entrar en el negoci dels restaurants. El Senyor Cranc també s'ha vist amb un cuc mascota anomenada senyor Doodles, que s'ha vist en tan sols uns pocs episodis, però llavors, passegen junts sovint.

## Referències

* 1 2 «Mr. Krabs from SpongeBob SquarePants». nick.com. Nickelodeon. Arxivat de l'original el 2011-07-25. [Consulta: 28 juliol 2011].
* ↑ ; Writers: Paul Tibbitt; Ennio Torresan, Jr.; Doug Lawrence «Sleepy Time». . SpongeBob SquarePants (Nickelodeon), Temporada:1 , episodi:15a, 17-01-2000. « »
* ↑ ; Writers: C.H. Greenblatt, Kazimieras G. Prapuolenis i Mark O'Hare «Wet Painters». . SpongeBob SquarePants (Nickelodeon), Temporada:3 , episodi:50a, 10-05-2002. « »
# Estanislao García Monfort

Estanislao García Monfort (Utiel, 1844 - Múrcia, 1907) fou un advocat i polític valencià, diputat a les Corts Espanyoles durant la restauració borbònica.

## Biografia

Es llicencià en dret i en filosofia i lletres a la Universitat de València, on fou deixeble d'Eduardo Pérez Pujol. Ingressà en política de la mà de Josep Peris i Valero, president de la Junta Revolucionària de València durant la revolució de 1868, i fou membre de la Diputació de València pel Partit Progressista pel districte de Torrent el 1870. Amb aquest mateix partit fou elegit diputat pel districte d'Enguera a les eleccions generals espanyoles d'agost de 1872, i després del cop d'estat del general Pavía (1874) fou nomenat president de la Diputació valenciana, càrrec que va ocupar fins a la restauració borbònica.
Deixà la política electoral, encara que es va vincular al Partit Democràtic-Progressista i va exercir d'advocat, i el 1884 fou elegit degà del Col·legi d'Advocats de València. El 1882, alhora, va promoure un sindicat de gremis agraris i comercials contrari a la reforma de Camacho, raó per la qual fou dissolta. El 1883 fou president de la Societat Abolicionista de l'Esclavatge, i també presidí la Cambra de Comerç i l'Ateneu Mercantil de València. El 1888 va trencar definitivament amb els republicans de Manuel Ruiz Zorrilla i ingressà en el Partit Liberal Fusionista, amb el que fou elegit diputat a les eleccions generals espanyoles de 1891 i 1893 en representació de la Cambra de Comerç, i en representació del districte d'Alzira a les eleccions generals espanyoles de 1898 i 1901. Mercè la seva amistat amb Práxedes Mateo Sagasta fou nomenat Director General del Deute sota el ministeri de Joaquín López Puigcerver, i ambdós foren els responsables d'eixugar el fort deute adquirit pel govern espanyol durant la Guerra de Cuba.

## Referències

* ↑ Dos valencianos encarrilaron la terrible deuda de la guerra de Cuba Las Provincias, 2 d'agost de 2012

## Enllaços externs

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.235. ISBN 9788495484802.
* Fitxa del Congrés dels Diputats (castellà)
# Estanislao Esteban Karlic

Estanislao Esteban Karlic, (Oliva, Argentina, 7 de febrer de 1926) és un cardenal argentí de l'Església Catòlica. Va ser arquebisbe de Paraná entre 1986 i 2003, sent creat cardenal el 2007.

## Biografia

Estanislao Karlic va néixer a Oliva (Córdoba), fill d'una família d'immigrants croates. Estudià al Seminari Major de Córdoba i a la Universitat Pontifícia Gregoriana de Roma, on va obtenir el doctorat en teologia. Després de la seva ordenació sacerdotal el 8 de desembre de 1954, Karlic exercí de superior de la secció de filosofia del Seminari de Córdoba, on també va ensenyar teologia.

### Bisbe

El 6 de juny de 1977, Karlic va ser nomenat bisbe titular de Castrum pel Papa Pau VI. Va ser consagrat bisbe el 15 d'agost següent pel cardenal Raúl Francisco Primatesta, amb els bisbes Alfredo Disandro i Cándido Rubiolo com a co-consagradors. Karlic més tard va ser nomenat arquebisbe coadjutor i administrador apostòlic de l'arquebisbat de Paraná el 19 de gener de 1983, succeint finalment a l'arquebisbe l'1 d'abril de 1986. Entre 1986 i 1992 va ser nomenat membre de la comissió per a la redacció del nou Catecisme de l'Església Catòlica. El 1999 Karlic cridà a la unitat entre els pobles de l'Hemisferi Occidental i pel respecte de les cultures de les petites nacions. Va presidir la Conferència Episcopal Argentina durant dos períodes consecutius (1996-1999, 1999-2002) abans de dimitir com a arquebisbe de Paraná el 29 d'abril de 2003, després de 7 anys de serveis.

### Cardenal

El Papa Benet XVI el creà Cardenal prevere de Beata Vergine Maria Addolorata a Piazza Buenos Aires al consistori del 24 de novembre de 2007. Com que ja tenia més de 80 anys en el moment de la seva creació, mai no podrà participar en un conclave.
L'11 d'octubre de 2013, la Universitat Catòlica de Santa Fe el nomenà doctor honoris causa en una cerimònia presidida per José María Arancedo, llavors president de la Conferència Episcopal Argentina.

## Referències

* ↑ «Monseñor Karlic recibió el título de Dr. Honoris Causa». El Diario, 16-10-2013. Arxivat de l'original el 2013-10-17. [Consulta: 17 octubre 2013].

## Enllaços externs

* Holy See Press Office. Cardinal Estanislao Esteban Karlic (anglès)
* Sala Stampa della Santa Sede. Cardinale Estanislao Esteban Karlic (italià)
* Biografia a la pàgina de l'Arquebisbat de Paraná Arxivat 2008-06-21 a Wayback Machine. (castellà)
# Estasiec II

Estasiec (Stasioecus, Στασίοικος) fou un príncep xipriota de la dinastia de Marion, un dels principats de l'illa abans de la seva conquesta per Ptolemeu I Sòter.
Fou un dels primers prínceps que es va aliar amb l'almirall egipci Seleuc i va reconèixer la sobirania de Ptolemeu, però després, el 313 aC, va abandonar aquesta aliança i junt amb altres prínceps de l'illa va entrar en negociacions amb Antígon el Borni. Abans que aquest pogués enviar cap ajut, Ptolemeu va enviar una flota a l'illa i Estasiec fou fet presoner. La ciutat de Màrion fou arrasada fins als fonaments i rebatajada Arsinoe.
# FTM

FTM té els següents significats:
* Foment del Turisme de Mallorca, entitat per a la promoció del turisme a Mallorca
* Fes-ho tu mateix, pràctica de fabricació o reparació de coses per un mateix
* ftm també és l'abreviatura de la braça anglesa (fathom), unitat de longitud
# 444 aC

El 444 aC va ser un any del calendari romà prejulià. Era l'any 310 ab urbe condita. La denominació 444 aC per a aquest any s'ha emprat des de l'edat mitjana, quan el calendari Anno Domini va ser el mètode més usat a Europa per a anomenar els anys.

## Esdeveniments

* Pèricles venç els seus rivals conservadors en un debat públic, i promet diners de la seva butxaca per embellir Atenes. Tucídides d'Alopece i el seu partit s'oposaven a les despeses que es feien del tresor públic en els magnífics i costosos edificis amb què Pèricles adornava la ciutat. En una assemblea contra tals despeses, Pèricles es va oferir a pagar les obres amb els seus diners si els edificis portaven una inscripció amb el seu nom. L'assemblea per aclamació el va facultar per gastar tant com volgués. Poc després es va condemnar a Tucídides d'Alopece a l'ostracisme.
* L'historiador Heròdot acaba la redacció dels Nou llibres d'història (data discutida).
* Gòrgias de Leontins va escriure probablement aquest any Sobre la natura, obra també coneguda amb el títol de Sobre el que és i el que no és. Sext Empíric en va conservar un resum.
* A Roma van començar a ser elegits els tribuns amb potestat consular. Aquell primer any ho van ser Luci Atili Llong, que per un problema amb els auspicis va haver de renunciar, Tit Cleli Sícul i Aulus Semproni Atratí el jove. D'acord amb Titus Livi i Dionisi d'Halicarnàs, la magistratura dels tribuni militum consulari potestate va ser creada durant el conflicte dels Ordres, juntament amb la magistratura del censor, per tal de donar als plebeus accés als més alts nivells de govern sense haver de reformar el càrrec de cònsol; els plebeus podien ser elegits per al càrrec de tribú consular.

## Naixements

* Agesilau II, fill d'Arquidam II, i rei d'Esparta.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Tucídides. Història de la Guerra del Peloponnès, II, 65
* ↑ Easterling, P. E. (ed.). Historia de la litaretura clásica I: literatura griega. Madrid: Gredos, 1990, p. 466-467. ISBN 842491421X.
* ↑ Easterling, P. E. (ed.). Historia de la litaretura clásica I: literatura griega. Madrid: Gredos, 1990, p. 516. ISBN 842491421X.
* ↑ Titus Livi. Ab Urbe Condita, VI, 7
* ↑ Forsythe, Gary. Critical History of Early Rome: From Prehistory to the First Punic War. Berkeley: University of California Press, 2006, p. 234-235. ISBN 9780520249912.
* ↑ Cawkwell, G. L «Agesilaus and Sparta». The Classical Quarterly, 26, 1976, pàg. 63.
# 443 aC

El 443 aC va ser un any del calendari romà prejulià. Era l'any 311 ab urbe condita. La denominació 443 aC per a aquest any s'ha emprat des de l'edat mitjana, quan el calendari Anno Domini va ser el mètode més usat a Europa per a anomenar els anys.

## Esdeveniments

* Aquell any van ser elegits cònsols Marc Gegani Macerí i Titus Quinti Capitolí Barbat.
* Durant aquest any es va establir a Roma per primera vegada la magistratura dels censors, funció que abans tenien els cònsols. Mentre Marc Gegani feia la guerra contra Ardea, Capitolí va fer de mediador entre plebeus i patricis i es va guanyar les simpaties de tots. Hi havia dos censors, un de patrici i un de plebeu. El càrrec devia aparèixer perquè els cònsols per la seva funció de caps de l'exèrcit, marxaven de Roma amb freqüència, i no podien realitzar els censos, que exigien la presència en el lloc.
* Construcció de l'Odèon de Pèricles a Atenes.
* Fundació de la ciutat de Túrios. Els colons es van establir primer al lloc de l'antiga Síbaris, però al cap de poc es van traslladar, seguint les instruccions d'un oracle, a un lloc no gaire llunyà, on hi havia una font anomenada Túria de la que la ciutat va prendre el nom, segons Diodor de Sicília.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Titus Livi. Ab Urbe Condita, IV, 8, 5-9
* ↑ Valeri Màxim. De Factis Dictisque Memorabilibus, IV, 1, 3
* ↑ Plutarc. Vides paral·leles: Pèricles, VI, 13
* ↑ Smith, William «Thurii» (en anglès). Dictionary of Greek and Roman Geography, vol.2, 1854, pàg. 1194.
# 485
## Esdeveniments

* Excomunió de Pere Ful·ló, Patriarca d'Antioquia

## Necrològiques

* Procle

## Referències

* ↑ Ab Initio Seculi Quarti Ad Sexti Finem (en llatí). Luchtmans, 1780, p. 529.
# Evgeni Galperine i Sacha Galperine

Evgueni Galperine (nascut el 1974) i Sacha Galperine (nascut el 1980) són dos germans francesos d'origen rus compositors de bandes sonores cinematogràfiques. Van néixer a Rússia i van estudiar a Moscou, però el 1990 es van traslladar a París (França).
El 2012, van ser nominats al Goya a la millor música original per EVA. El 2017 els germans Galperine van escriure la música de la pel·lícula Loveless després d'escoltar una sinopsi de la història, però no van veure la pel·lícula ni llegir el guió. Evgueni Galperine va dir que la peça "11 Cycles of E" es va escriure com a interpretació del pensament dels pares, només podia pensar com s'ha de trobar un fill desaparegut. El crític David Ehrlich va nomenar el treball de'Evgueni i Sacha Galperine com a novena millor banda sonora cinematogràfica del 2017, destacant especialment "11 Cycles of E". Per Loveless, els germans van guanyar conjuntament el Premi del Cinema Europeu al millor compositor europeu.

## Referències

* ↑ Nuc, Oliver. «Evgueni Galperine, le Russe qui compose avec la nature» (en francès). Le Figaro, 16-05-2018. [Consulta: 6 juliol 2018].
* ↑ «Bio». Evgueni and Sacha Galperine. [Consulta: 6 juliol 2018].
* ↑ Rolfe, Pamela. «Pedro Almodovar Leads Spanish Goya Nominations». The Hollywood Reporter, 10-01-2012. [Consulta: 6 juliol 2018].
* ↑ MpM. «Faute d'amour : une oeuvre musicale originale pour accompagner le film d'Andreï Zviaguintsev» (en francès). Écran Noir, 20-09-2017. [Consulta: 4 juliol 2018].
* ↑ Ehrlich, David. «The 10 Best Movie Scores of 2017». IndieWire, 29-12-2017. [Consulta: 4 juliol 2018].
* ↑ Roxborough, Scott. «Andrey Zvyagintsev's 'Loveless' Wins Two European Film Awards». The Hollywood Reporter. Prometheus Global Media, 14-11-2017. [Consulta: 25 novembre 2017].
# FC Spartak Trnava

El FC Spartak Trnava és un club de futbol eslovac de la ciutat de Trnava.

## Història

El club es va fundar el 30 de maig de 1923 com a resultat de la fusió de Šk Čechie i ČšŠk en un club anomenat TSS Trnava. L'evolució del nom ha estat la següent:
* 1923: TSS Trnava
* 1939: Absorció de ŠK Rapid Trnava
* 1948: Sokol NV Trnava
* 1949: TJ Sokol Kovosmalt Trnava, fusionat amb Dinamo Trnava
* 1953: DŠO Spartak Trnava
* 1962: TJ Spartak Trnava
* 1967: TJ Spartak TAZ Trnava
* 1988: TJ Spartak ZŤS Trnava
* 1993: FC Spartak Trnava

## Jugadors destacats

* Jozef Adamec
* Karol Dobiáš
* Ladislav Kuna
* Miroslav Karhan
* Marek Ujlaky

## Palmarès

* Lliga eslovaca de futbol:
** 2017–18
* Copa eslovaca de futbol:
** 1970–71, 1974–75, 1985–86, 1990–91, 1997–98, 2018–19, 2021–22, 2022–23
* Supercopa eslovaca de futbol:
** 1998
* Lliga txecoslovaca de futbol:
** 1968, 1969, 1971, 1972, 1973
* Copa txecoslovaca de futbol:
** 1951, 1967, 1971, 1975, 1986
* Copa Mitropa:
** 1967

## Referències

* ↑ Web oficial Arxivat 2011-02-24 a Wayback Machine. (eslovac)
* ↑ Web de seguidors Arxivat 2007-08-11 a Wayback Machine. (eslovac)
* ↑ «Slovakia - List of Champions». rsssf.com. [Consulta: 9 abril 2024].
* ↑ «Slovakia-List of Cup Finals». RSSSF. [Consulta: 21 juliol 2011].
* ↑ «Czechoslovakia - List of Champions». rsssf.com. [Consulta: 9 abril 2024].
* ↑ «Czechoslovakia - List of Cup Finals». rsssf.com. [Consulta: 9 abril 2024].
# FC Saint Eloi Lupopo

El FC Saint Eloi Lupopo és un club de futbol congolès de la ciutat de Lubumbashi.
Amb anterioritat el club tingué les següents denominacions:
* 1939: Standard, fundat per un belga anomenat Vanden Broek. El nom el posà en honor de l'Standard de Liège.
* 1946: FC Saint Eloi.
* 1974: FC Lupopo, en ésser prohibits els noms estrangers.

## Palmarès

* Lliga de la República Democràtica del Congo de futbol:
** 1958, 1968, 1981, 1986, 1990, 2002
* Copa de la República Democràtica del Congo de futbol:
** 1968
* Lliga provincial de Katanga (LIFKAT):
** 2001, 2003

## Referències

* ↑ Saxena, Anurag. The Sociology of Sport and Physical Education. Pinnacle Technology, 2011. ISBN 9781618204684.
* ↑ «Congo (Kinshasa) – List of Champions». RSSSF.
* ↑ «Congo (Kinshasa) - List of Cup Winners». rsssf.com. [Consulta: 16 desembre 2017].
# Abu-Yaqub al-Khuraymí

Abu-Yaqub Ishaq ibn Hàssan ibn Quhí al-Khuraymí o, més senzillament, Abu-Yaqub al-Khuraymí (mort vers 821) fou un poeta àrab, originari d'una família de Sogdiana.
Va viure a Mesopotàmia, Síria i Bàssora. Fou partidari del califa al-Amín contra al-Mamun.
Va escriure gran nombre d'obres, una part de les quals s'ha perdut. També va escriure panegírics i oracions fúnebres.

## Referències

* Pellat, Ch. «Abū Yaʿḳūb al-K̲h̲uraymī». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 21 de maig de 2016 <http://referenceworks.brillonline.com/entries/encyclopaedia-of-islam-2/abu-yakub-al-khuraymi-SIM_0272>
# Abu-Yaqub Yússuf az-Zuhaylí al-Badissí

Abu-Yaqub Yússuf az-Zuhaylí al-Badissí (mort després de 1322) va ser un biògraf marroquí del segle xiv, autor d'Al-Maqsad al-sharif wa-al-manza birif al-hatif (L'exaltada resolució i l'objecte subtil del nomenament dels venerables habitants del Rif), un llibre sobre la vida de 48 sants sufís del Rif.
Ibn Khaldun l'esmenta com el darrer gran sant marroquí. Està enterrat a la part exterior de l'antiga vila de Badis. Segons narra Lleó l'Africà, la seva tomba s'havia convertit a la seva època en un santuari, anomenat de Sidi Bu-Yaqub, a on encara ara hi seria venerat per la població local.

## Referències

* ↑ Colin, G.S.. «al-Bādisī». A: Encyclopaedia of Islam. I. 2nd. Brill Publishers, 1986. DOI 10.1163/1573-3912_islam_SIM_0997. ISBN 9004081143.
* ↑ Jonathan Glustrom Katz. Dreams, Sufism, and sainthood: the visionary career of Muhammad al-Zawâwî. BRILL, 1996, p. 235. ISBN 978-90-04-10599-7 [Consulta: 1r febrer 2012].
# Abu-Yazid

Abu-Yazid és el nom dels següents personatges:
* Abu-Yazid al-Bistamí, místic musulmà
* Abu-Yazid Màkhlad ibn Kaydad an-Nukkarí, conegut com l'home de l'ase, cap kharigita-ibadita de Tunís i Algèria (segle x)
# Estefanía Torres Martínez

Estefanía Torres Martínez (Cudillero, 1982) és una política espanyola. És eurodiputada de Podem (GUE-NGL) des de març de 2015. Estefanía Torres, que ocupava el vuitè lloc en la llista de Podem a les eleccions europees de 2014, accedeix al seu escó quan Pablo Echenique deixa la seva posició al Parlament Europeu per presentar-se com a candidat a la presidència de la Junta d'Aragó en les eleccions municipals de maig de 2015. Estefanía Torres és membre titular de la comissió de Medi Ambient, Salut Pública i Seguretat Alimentària i membre suplent de la comissió d'Agricultura i Desenvolupament Rural.

## Enllaços externs

* Estefanía Torres Martínez - Lloc web oficial
# 64 Tanteidan: Kira to Kaiketsu!

Kira tto Kaiketsu! 64 Tanteidan (キラッと解決! 64探偵団) és un videojoc del tipus de societat per la Nintendo 64. Va ser llançat al Japó el 1998.

## Referències

* ↑ «Kiratto Kaiketsu! 64 Tanteidan (Japan) ROM for N64» (en anglès). [Consulta: 12 octubre 2018].
# 64 de Hakken! Tamagotchi Minna de Tamagotchi World

64 de Hakken! Tamagotchi Minna de Tamagotchi World (japonès: 64で発見!!たまごっち みんなでたまごっちワールド) és un videojoc de taula desenvolupat per Bandai i Hudson Soft per Nintendo 64. Es va publicar al Japó el 1997. Aquest videojoc de taula està basat en un tamagotchi i simula amb un paper de rol en un joc de taula.
Aquest va ser el primer joc de Bandai al sistema Nintendo 64 i és l'únic joc de la marca Tamagotchi d'aquesta plataforma. El joc presenta "Tsukuzuku Tamagotchi", una variant especial de Tamagotchi.

## Referències

* ↑ Scullion, Chris. The N64 Encyclopedia: Every Game Released for the Nintendo 64 (en anglès). White Owl, 2022-12-29. ISBN 978-1-5267-7219-0.
* 1 2 «N64 TAMAGOCHI», 04-02-2002. Arxivat de l'original el 4 febrer 2002. [Consulta: 13 abril 2022].
* ↑ «64 de Hakken! Tamagotchi Minna de Tamagotchi World Release Information for Nintendo 64 - GameFAQs». [Consulta: 13 abril 2022].

## Enllaços externs

* 64 de Hakken! Tamagotchi Minna de Tamagotchi World – Release Details. GameFAQs
# Fedorets (cràter)

Fedorets és un cràter d'impacte en el planeta Venus de 57,6 km de diàmetre. Porta el nom de Valentina Aleksandrovna Fedorets (1923-1976), astrònoma russa, i el seu nom va ser aprovat per la Unió Astronòmica Internacional el 1985.

## Referències

* ↑ «Fedorets». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Fedorivka

«Fedorivka» té aquests significats:
* Fedorivka (Luhansk), localitat de l'óblast de Luhansk, a Ucraïna.
* Fedorivka (Crimea), localitat de la República Autònoma de Crimea